Document ID: /roh_data/filtered/fineweb-2-filterrobots_roh.jsonl.gz/5555

Oz avantmezdi è in luf vegnì sut in tren da la Viafier retica. Quai sin il traject tranter Tumein e Trin. I sa tractia d'in luf giuven da l'onn passà, cun pli gronda probabilitad dal triep dal Calanda.
La collisiun è vegnida annunziada immediat e l'animal ha pudì vegnir transportà davent dal survegliader da chatscha. Il cadaver vegn surdà a l'institut patologic da l'universitad da Berna che vegn ad analisar quel geneticamain.
Quai è gia il segund luf dal triep dal Calanda che vegn sut in tren. Il 2013 è in dals lufs dad in onn vegnì sut in tren datiers al Lago Maggiore.
RR novitads 17:00